《次韵陈使君咏霰雪三首 其一》
宋代·洪刍

天幕垂云合，山屏拥雪飞。杨公田种玉，渊客泪成玑。

点缀添梅萼，飘零乱羽衣。清溪横一叶，并载月明归。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。